અમદાવાદ: અમદાવાદ મ્યુનિસિપલ કોર્પોરેશન સંચાલિત વી.એસ. હોસ્પિટલની એક સમયે સમગ્ર ગુજરાત ઉપરાંત રાજસ્થાન અને મધ્ય પ્રદેશ જેવાં પરરાજ્યમાં પણ ગરીબ દર્દીઓની સારવારના મામલે ભારે પ્રતિષ્ઠા હતી, પરંતુ છેલ્લાં દસ વર્ષથી વી.એસ. હોસ્પિટલની છાપ એક અથવા બીજા પ્રકારે ખરડાઈ રહી છે. શહેરના મેયર પોતે હોદ્દાની રૂએ વી.એસ. મેનેજમેન્ટ બોર્ડના ચેરમેન હોવા છતાં આ હોસ્પિટલનું તંત્ર કોઈ રણીધણી વગરનું હોય તેવું બિનજવાબદાર બન્યું છે, જેના કારણે કમિશનર મૂકેશકુમારના ડ્રાફ્ટ બજેટમાં સુધ્ધાં દર્દીઓના આંકડાના મામલે લોલંલોલ ચલાવાય છે.